ညောင်စေ့လောက် လှူ၊ ညောင်ပင်ကြီးလောက် ရ

ညောင်စေ့လောက် လှူ၊ ညောင်ပင်ကြီးလောက် ရ သည် မြန်မာဆိုရိုးစကား ဖြစ်သည်။ ညောင်ပင်ကြီးလောက် လှူ၊ ညောင်စေ့လောက် ရ နှင့် နှိုင်းယှဉ်၍လည်း သုံးတတ်ကြသည်။ အဓိပ္ပာယ် ညောင်စေ့လောက် လှူ၊ ညောင်ပင်ကြီးလောက် ရ ဆိုသည်မှာ အလှူခံပစ္စည်း အနည်းငယ်သာ ရှိသော်လည်း စိတ်စေတနာ ထက်သန်စွာဖြင့် လှူဒါန်းပါက ကြီးမားသော ကုသိုလ်အကျိုးကို ခံစားရရှိနိုင်သည်ဟု ဆိုလိုသည်။ ဤဆိုရိုးစကားသည် အလှူ၏ တန်ဖိုးသည် ပစ္စည်း၏ ပမာဏပေါ်တွင် မူတည်ခြင်းမဟုတ်ဘဲ စေတနာသဒ္ဓါတရားပေါ်တွင် မူတည်ကြောင်းကို ဖော်ပြသည်။ ညောင်စေ့သည် အလွန်သေးငယ်သော်လည်း ညောင်ပင်ကြီးအဖြစ် ကြီးထွားနိုင်စွမ်းရှိသကဲ့သို့ စေတနာထက်သန်စွာ လှူဒါန်းမှုသည်လည်း ကြီးမားသော ကုသိုလ်အကျိုးကို ပေးစွမ်းနိုင်သည်ဟု တင်စား၍ ဆိုလိုခြင်းဖြစ်သည်။ စေတနာသုံးတန် စေတနာသုံးတန်ဆိုသည်မှာ အလှူပြုလုပ်ရာတွင် အဓိကထားရမည့် စေတနာသုံးမျိုးကို ဆိုလိုသည်။ ၁။ ပုဗ္ဗစေတနာ - မလှူဒါန်းမီ အခါ၌ ဖြစ်ပေါ်သော စေတနာ ၂။ မုဉ္စနစေတနာ - လှူဒါန်းနေဆဲ အခါ၌ ဖြစ်ပေါ်သော စေတနာ ၃။ အပရစေတနာ - လှူဒါန်းပြီးနောက် အခါ၌ ဖြစ်ပေါ်သော စေတနာ ဤစေတနာသုံးမျိုးနှင့် ပြည့်စုံမှသာ အလှူသည် အကျိုးများစွာ ပေးနိုင်သည်။ ညောင်ပင်ကြီးလောက် လှူ၊ ညောင်စေ့လောက် ရ ညောင်ပင်ကြီးလောက် လှူ၊ ညောင်စေ့လောက် ရ ဆိုသော ဆိုရိုးစကားသည် ဆန့်ကျင်ဘက် အဓိပ္ပာယ်ကို ဖော်ပြသည်။ ပစ္စည်းများစွာ လှူဒါန်းသော်လည်း စေတနာမပါပါက အကျိုးအနည်းငယ်သာ ရရှိနိုင်သည်ဟု ဆိုလိုသည်။ ကိုးကားချက်များ အလှူဝတ္ထုနည်းပါးလို့ စေတနာသဒ္ဓါများလျှင် ညောင်စေ့လောက် လှူသော်လည်း ညောင်ပင်ကြီးလောက် အကျိုးပေးတယ်ဆိုတဲ့ စကားနှင့် ညီညွတ်သွားတာပေါ့။ [၁၂၈၈] ထေရီ၊ ပ။ ၁၆၃။ ညောင်စေ့လောက်ပင်လှူပေမဲ့ ညောင်ပင်ကြီးလောက်ကုသိုလ်ရသည်ဟူသော အဆိုအရ အလှူသည် ပစ္စည်းအနည်းအများပေါ် မူမတည်၊ စေတနာသာလျှင် မူတည်ပါသည်။ [၁၃၅၄] လှူကျိုး။ ၇။ ကိုးကား Category:မြန်မာဆိုရိုးစကားများ